Diari Oficial de la Generalitat Valenciana


Sumari del DOGV 4745, del 04-05-2004 (2004/4272)

RESOLUCIÓ de 21 d'abril de 2004, de la Direcció General d'Ensenyament, per la qual es modifica, parcialment, la Resolució de 14 de març del 2000, de la Direcció General d'Ordenació i Innovació Educativa i Política Lingüística, per la qual s'establix el procediment per a la consignació de qualificacions resultants de les revalidacions entre assignatures de grau mitjà de dansa o música i assignatures optatives d'Educació Secundària Obligatòria o del Batxillerat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4272


Data del document
:   21-04-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * música
    * legislació escolar
    * educació artística
    * espectacles
    * ensenyament secundari
    * reconeixement d'estudis
    * ensenyament obligatori
    * legislació

RESOLUCIÓ de 21 d'abril de 2004, de la Direcció General d'Ensenyament, per la qual es modifica, parcialment, la Resolució de 14 de març del 2000, de la Direcció General d'Ordenació i Innovació Educativa i Política Lingüística, per la qual s'establix el procediment per a la consignació de qualificacions resultants de les revalidacions entre assignatures de grau mitjà de dansa o música i assignatures optatives d'Educació Secundària Obligatòria o del Batxillerat. [2004/E4272]
  
L'adequació de la consignació de qualificacions resultants de l'avaluació dels alumnes que cursen ensenyances de grau mitjà de dansa o de música i, alhora, les ensenyances de règim general d'Educació Secundària Obligatòria o el Batxillerat, al sistema de qualificacions que es concreten en l'Orde de 8 de juliol de 2003, del Ministeri d'Educació, Cultura i Esport, per la qual s'establixen els elements bàsics dels documents d'avaluació de les ensenyances escolars de règim general, regulades per la Llei Orgànica 10/2002, de Qualitat de l'Educació, així com els requisits formals derivats del procés d'avaluació que són necessaris per a garantir la mobilitat dels alumnes, als efectes de la revalidació d'assignatures optatives de l'Educació Secundària Obligatòria i del Batxillerat, per assignatures de grau mitjà de música o de dansa, fa necessari homologar la quantificació numèrica de les qualificacions d'estes ensenyances amb les corresponents a l'Educació Secundària Obligatòria i el Batxillerat.
  
Per a això, en virtut de les competències que em conferix el Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, resolc:
  
1. Els conservatoris professionals de música o de dansa, consignaran en els certificats que emeten per a la revalidació de les ensenyances de grau mitjà superades pels alumnes, previstes en les ordes de la Conselleria de Cultura, Educació i Ciència de 12 de juliol de 1996 (DOGV de 30.09.1996), de 4 de juny de 1998 (DOGV, 9-7-1998), de 10 de novembre de 1998 (DOGV, 16.12.1998), i en l'Orde de 2 de gener del 2001, del Ministeri d'Educació, Cultura i Esport (BOE de 06.01.2001), les qualificacions numèriques que es prevenes en l'apartat tercer de l'Orde de 8 de juliol del 2003 (BOE de 11.07.2003), per la qual s'establixen els elements bàsics d'avaluació de les ensenyances escolars de règim general regulades per la Llei Orgànica 10/2002, de 23 de desembre, de Qualitat de l'Educació.
  
2. Les qualificacions de les assignatures que es consignen en els certificats acadèmics que emeten els conservatoris professionals de música o de dansa, per a la revalidació d'assignatures optatives corresponents a l'Educació Secundària Obligatòria, tindran la següent correspondència:
  
Insuficient: 0, 1, 2, 3 o 4.
  
Suficient: 5.
  
Bé: 6.
  
Notable: 7 o 8.
  
Excel·lent: 9 o 10.
  
3. Per a la revalidació d'assignatures optatives de Batxillerat, els conservatoris de música o de dansa consignaran les qualificacions en orde a l'escala numèrica de zero a deu, sense decimals, considerant-se positives les qualificacions de cinc i superiors i negatives les inferiors a cinc.
  
4. La superació de la prova de grau elemental de música o de dansa, als únics efectes de revalidació per les assignatures optatives de l'Educació Secundària Obligatòria que s'establix en l'Orde de 4 de juny de 1998, de la Conselleria de Cultura, Educació i Ciència, es qualificarà indicant: apte/no apte, i a continuació la qualificació numèrica segons el procediment assenyalat en l'apartat 2n. de la present resolució.